A!, alavetz plan qu’èra jo ben; mès de pic me capvirè, e queiguí tan malauta der estomac, que non podia avalar arren, e madeish ère entrar-me eth mòs o ua gota d’aigua, e semblaue que m’usclauen; e era mia fraia Severiana que s’està en carrèr de Mira el Rio, me hec a vier en çò de sòn, e aquiu m’entrèren ues rampilhades que me pensè que me n’anaua; e ua net, en veir qu’aquerò non s’acabaue, gessí ara imprevista, e ena tauèrna m’avalè tres copes d’aiguardent, atau, tras, tras, tras, e gessí, e ath miei deth carrèr queiguí en solèr, e es mainatges se meteren ath mèn entorn, e dempús vengueren es municipaus e me botèren ena prevencion.